
Parlamentul  României

Camera  Deputaţilor

Comisia pentru industrii si servicii






                                                                                                                         Nr.23/224/2007
    Plx 513/27.06.2007
AVIZ
asupra propunerii legislative pentru modificarea şi completarea Legii nr. 152/1998 privind înfiinţarea Agenţiei Naţionale pentru Locuinţe 

În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, cu nr. Plx 513din 27 iunie 2007, pentru aviz la Comisia pentru administraţie publică, amenajarea teritoriului şi echilibru ecologic, cu propunerea legislativă pentru modificarea şi completarea Legii nr. 152/1998 privind înfiinţarea Agenţiei Naţionale pentru Locuinţe. 

Prin această iniţiativă legislativă se propune modificarea şi completarea Legii nr. 152/1998 cu prevederi privind dreptul tinerilor de a cumpăra locuinţele realizate în condiţiile legii.

Propunerea legislativă a fost avizată favorabil de Consiliul Legislativ cu nr. 508 din 23 aprilie 2007, cu observaţii şi propuneri privind normele de tehnică legislativă.
Guvernul Romîniei, cu actul nr. 1004 din 4 mai 2007, a comunicat că nu susţine propunerea legislativă, întrucât pentru modificarea Legii nr. 152/1998 este necesară amendarea Acordului-cadru de împrumut între România şi Banca de Dezvoltare a Consiliului Europei, precizându-se că s-a întocmit un proiect de act normativ de modificare a Legii nr. 152/1998, prin care se prevede posibilitatea cumpărării locuinţelor pentru tineri şi care urmează să fie promovat.
Propunerea legislativă a fost respinsă de Senat în şedinţa din 20 iunie 2007.
Examinarea propunerii legislative a avut loc în şedinţa din data de 5 septembrie 2007.
La lucrări au fost prezenţi 21 de deputaţi din totalul de 23 deputaţi membri ai comisiei.

Iniţiatorii propunerii legislative nu au participat la lucrările comisiei, deşi au fost invitaţi.

În urma dezbaterilor, membrii comisiei au hotărât, să avizeze negativ  propunerea legislativă.

Prin obiectul de reglementare şi conţinutul său, propunerea legislativăface parte din categoria legilor ordinare.


Potrivit prevederilor Constituţiei României, republicată, Camera decizională pentru această propunere legislativă este Camera Deputaţilor.
PREŞEDINTE,
Iulian IANCU


Consilier, 


Daniel Bădina

PAGE  
2

